paragraph_text: Na Brdu hrama je kralj Salomon dao sagraditi prvi Jeruzalemski hram, a radovi su otpočeli 968 pr. Kr. Ovaj hram su razorili Babilonci 586 pr. Kr. U 6. stoljeću pr. Kr. sagrađen je drugi hram uz pomoć perzijskog kralja Kira Velikog (u Bibliji Koresh). Ovaj hram su razorili Rimljani 70. godine. Od drugog hrama je ostao zapadni zid koji se prema kršćanskoj tradiciji naziva Zid plača.